ঐতিহ্যময় বাংলা সাহিত্যের বিভিন্ন শাখায় অসংখ্য কৃতী পুরুষ ও নারী রয়েছেন, কিন্তু কোন বিশেষ শাখায় পথিকৃতদের সংখ্যা নগন্য। বিশেষ করে এদের মধ্যে যারা নিভৃতচারী, প্রচারবিমুখ, আত্মমগ্ন (বা যথেষ্ঠ প্রচারঢাকী নিয়োগ করেন নি) তাঁদের নিয়ে খুবই কম আলোচনা হয়। এ জাতীয় জীবিত মানুষদের মধ্যে কাজী আনোয়ার হোসেন, আমাদের কাজীদা, অগ্রগন্য। আমার রচনার শুরুতেই আমি কাজীদা কে আন্তরিক শ্রদ্ধা জানিয়ে জানাতে চাই, কাজীদা, আমরা আপনাকে ভুলিনি।